A szemöldök laminálás a legújabb szemöldök formázási eljárás, mely a legvékonyabb és legrakoncátlanabb szálakkal is csodát művel. Az eredmény: dúsabb, definiáltabb és tartósabb szemöldökök, akár 8 héten át! Használatával teltebb, rendezettebb hatást érhetünk el, ami ma sok nő és egyre több férfi álma is. Ez az innovatív szépségipari eljárás Oroszországból indult hódító útjára és viszonylag rövid idő alatt számos amerikai szépségszalonban is elérhetővé vált. Sajátítsd el elsők között a szemöldök laminálást és teremts stílust vendégeid körében is! Ajánlott mindenkinek, aki: Optikailag dúsabb és rendezettebb hatású szemöldököt szeretne Rakoncátlan, göndör szálakkal rendelkezik, vagy hajlamos elaludni azokat Tartós megoldást keresnek szemöldökök karbantartására 1 napos képzésünkön elsajátíthatod mindazt az elméleti és gyakorlati tudást, amit akkor is kamatoztatni tudsz, ha teljesen kezdő vagy ebben a szakmában. Az egynapos, intenzív képzést azoknak ajánljuk, akik szeretnék megtanulni a szemöldök lifting technikáját, valamint megismernék a kifogástalan végeredményhez szükséges szemöldökformázás alapjait. A tanfolyam menete: Ismerkedés az oktatóval Elméleti rész Marketing Termékek ismertetése Gyakorlat Gyakorlat élő modellen Oklevél átadása Képzés helyszíne: 7623 Pécs, Petőfi Sándor utca 49. (Beauté Salon) A képzés díja: 46.500 Ft, melyből 12.000 Ft foglaló fizetendő. Az ár a mindenkori áfát tartalmazza. A képzés fennmaradó összegét a helyszínen, az oktatónál készpénzzel vagy átutalással tudod rendezni. Kérjük, hogy az oktatás elméleti részére egyedül érkezz, hogy minden résztvevő számára biztosítani tudjuk a megfelelő számú ülőhelyet. A modelledet kérjük, hogy csak a kezdés után 45 perccel hívd, és lehetőség szerint ne legyen kiszedve vagy levágva a szemöldöke. A helyszínen biztosítjuk a tanuláshoz szükséges anyagokat, a tanfolyam elvégzését követően pedig 10% kedvezménnyel vásárolhatsz webshopunkban a képzéshez kapcsolódó termékek közül. A képzés nyilvántartási száma: B/2020/000485